"Die probleem wat hulle het, en ek kan dit so vaagweg verstaan, is as jy barbaars genoeg is om iets te sny wat so hiperrealisties lyk, sal jy ook iets kan sny wat werklik is," sê sy.
Maar sy dink dis ’n bietjie te ver gevat en hanteer al die kritiek wat na haar kant toe kom so goed as wat sy kan. En dit keer haar nie om haar kliënte vreeslik gelukkig te maak en ’n glimlag op hul gesigte te sit nie.
"Ek gee glad nie om as mense dit sny nie. Dis waarvoor die koeke geskep is en as dit nie binne ’n paar weke opgeëet word nie, sal dit weggegooi moet word. En dít sal nou vir jou ’n vermorsing wees!"